Author: Ivan Valenčík

Ministerstvo zdravotníctva SR, Limbová 2, P.O.BOX 52, Bratislava 37, 837 52, IČO: 00161565
telefón:	 02/593 73 111, mail: office@health.gov.sk 
Zodpovedná osoba: dpo@health.gov.sk, 0908 948 299
__________________________________________________________________________________

Informácia pre dotknuté osoby
-	deti základných škôl (vzorka cca 6000 detí).

Ministerstvo zdravotníctva SR („MZ SR“), ako prevádzkovateľ osobných údajov, týmto informuje deti základných škôl, ako dotknuté osoby, o spracúvaní osobných údajov v rozsahu: dátum a miesto narodenia, antropometrické údaje na účel monitoringu detskej obezity na reprezentatívnej vzorke detí vo vekovej skupine 7-8,99 rokov ako súčasť spolupráce s WHO a plnenie Akčného plánu na prevenciu obezity, ktorý schválila vláda na základe príslušných zákonov.

Osobné údaje získava prevádzkovateľ priamo od dotknutej osoby, resp. od zástupcu dieťaťa. Poskytnutie osobných údajov je dobrovoľné, ale je nevyhnutné na plnenie zákonných požiadaviek prevádzkovateľa. Bez poskytnutia týchto údajov by si prevádzkovateľ nemohol plniť svoje zákonné povinnosti.

Dané osobné údaje budú spracúvané a uchovávané po dobu 5 rokov.

Po uplynutí doby spracúvania, budú osobné údaje zlikvidované. Získané osobné údaje nepodliehajú profilovaniu ani automatizovanému rozhodovaniu. Prevádzkovateľ nezamýšľa prenos osobných údajov do tretej krajiny ani medzinárodnej organizácii.

Na základe písomnej žiadosti poštou, mailom alebo osobne u zodpovednej osoby prevádzkovateľa má dotknutá osoba právo:
-	žiadať o potvrdenie a oznámenie o spracúvaných osobných údajov a o prístup k svojim osobným údajom a o ich opravu a doplnenie;
-	na vymazanie alebo obmedzenie spracúvania svojich osobných údajov;
-	namietať spracúvanie svojich osobných údajov;
-	na prenosnosť osobných údajov.

Vzor Žiadosti na uplatnenie práv dotknutej osoby a bližšie informácie k uvedeným práva nájdete tu: http://www.health.gov.sk/?informacna-povinnost 

Pokiaľ sa dotknutá osoba domnieva, že spracúvaním jej osobných údajov dochádza k porušovaniu jej práv ako dotknutej osoby, má právo podať návrh na začatie konania na Úrade na ochranu osobných údajov SR, Hraničná 12, 820 07 Bratislava 27, tel.: +421 2 3231 3214; mail: statny.dozor@pdp.gov.sk

Prevádzkovateľ poskytne dotknutej osobe informácie o opatreniach, ktoré sa prijali na základe jej žiadosti do jedného mesiaca od doručenia žiadosti. Uvedená lehota sa môže v prípade potreby predĺžiť o ďalšie dva mesiace, pričom prevádzkovateľ informuje o každom takomto predĺžení dotknutú osobu do jedného mesiaca od doručenia žiadosti spolu s dôvodmi zmeškania lehoty. Tieto informácie sa dotknutej osobe poskytnú bezplatne a spôsobom, akým o ne požiadala, ak dotknutá osoba nepožiadala o iný spôsob ich poskytnutia.

K osobným údajom dotknutej osoby môžu mať prístup vecne príslušní zamestnanci prevádzkovateľa..

V prípade akýchkoľvek otázok ohľadom ochrany Vašich osobných údajov nás neváhajte kontaktovať na mail: dpo@health.gov.sk alebo tel.:0908 948 299.